Source: http://www.korteriyhistuabi.com/ky/viewtopic.php?f=16&t=2545
Timestamp: 2019-08-23 18:05:34+00:00
Document Index: 6640595

Matched Legal Cases: ['§ 16', '§ 8', '§ 16', '§2', '§16', '§ 15', '§15', '§16', '§16']

﻿ Kortermaja renoveerimine ja üldkoosolek. - Korteriühistu Abi
Kortermaja renoveerimine ja üldkoosolek.
Liitunud: 24 Mai 2017 11:33
Postitus Postitas henri0 » 24 Mai 2017 11:46
Kas korteriühistu üldkoosolekul on võimalik ja juriidiliselt korrektne vastu võtta otsust et maja renoveerimise poolt ei pea olema üle poolte vaid ainult üks kolmandik elanikke?
Re: Kortermaja renoveerimine ja üldkoosolek.
Postitus Postitas anne47 » 24 Mai 2017 12:47
Üldkoosolek ei saa teha seadusega vastuolus olevat otsust.
Sellise otsuse peale ei anna pank ka laenu ega Kredex toetust.
§ 16_1. Kaasomandi eseme ajakohastamine
Viimati muutis anne47, 25 Mai 2017 16:45, muudetud 1 kord kokku.
Postitus Postitas MargusT » 24 Mai 2017 17:02
Nagu ma loen, siis Henri küsis korteriühistu koosolekul otsuse tegemise kohta, aga Anne tsiteerib Korteriomandiseadust, mis reguleerib aga korteriÜHISUSE korralist käitumist taolises küsimuses.
Korteriühistu majanduskava (mis sisaldab ka makseid remonditöödesse) võetakse vastu lihthäälte enamusega. Ehk teisisõnu kui koosolek on otsustusvõimeline (vt põhikirjas seatud nõuet), siis peavad otsuse tegemiseks olema üle poole koosolekul osalevatest häältest poolt.
Ja teiseks ei leidnud ma Henri küsimuses viidet Kredexi ja pangalaenu kohta, millele Anne oma vastuses viitab.
Postitus Postitas henri0 » 24 Mai 2017 18:03
Pidasin silmas renoveerimist Kredexi ja pangalaenuga.
Postitus Postitas anne47 » 24 Mai 2017 18:08
Soovitan dokumentide nimistust avada protokolli fail "panga näidis".
See kordab KOS sätteid ja kehtib ka ühistu puhul.
http://www.seb.ee/ariklient/finantseeri ... taotlemine
Postitus Postitas MargusT » 24 Mai 2017 18:27
henri0 kirjutas: Pidasin silmas renoveerimist Kredexi ja pangalaenuga.
Selliseks juhuks on nii pangad kui Kredex kehtestanud oma täiendavad tingimused, mis tuleb nende käest järele küsida. Siin kommenteerimine läheks liialt pikaks. Ja mõistlik on ikka otse algallikatelt küsida.
Postitus Postitas anne47 » 24 Mai 2017 19:28
Kuna korteriühistuseadus ja mittetulundusühingute seadus laenu võtmise teemat ei määratle, peaks rakenduma kaasomandi valitsemisel seesama KOS-is sätestatu (sest KOS kohaldub kaasomandi valitsemine küsimustes ka korteriühistule, kui ei esine vastuolu korteriühistuseadusega).
Uus seadus määratleb selles mahus laenu võtmisel otsuse kvoorumi üheselt, ju on pangad ja Kredex selle tõttu tõesti kehtestanud omad selged tingimused, et juriidika segadust ei tekitaks.
Postitus Postitas MargusT » 24 Mai 2017 20:01
anne47 kirjutas: Kuna korteriühistuseadus ja mittetulundusühingute seadus laenu võtmise teemat ei määratle, peaks rakenduma kaasomandi valitsemisel seesama KOS-is sätestatu (sest KOS kohaldub kaasomandi valitsemine küsimustes ka korteriühistule, kui ei esine vastuolu korteriühistuseadusega).
Küsimus. Kus on määratletud laenu võtmine Korteriomandiseaduses?
Palun loe tähelepanelikult Korteriomandiseaduses sätestatut.
(1) Kokkuleppe alusel võivad korteriomanikud korraldada kaasomandi esemega seotud õigussuhteid (korteriomanike ühisus) käesolevas seaduses sätestatust erinevalt, välja arvatud juhul, kui seadus selle otse välistab. Kui korteriomanikud otsustavad asutada korteriühistu korteriühistuseaduse nõuete kohaselt, siis valitsevad nad kaasomandi eset korteriühistu õigusvõime tekkimisest alates korteriühistuseaduse järgi.
Postitus Postitas anne47 » 25 Mai 2017 13:18
Ja § 8 jätkub: Eelmises lauses sätestatud juhul kohaldatakse kaasomandi eseme valitsemise suhtes käesolevat seadust niivõrd, kuivõrd see ei ole vastuolus korteriühistuseadusega.
§ 16^1 ei ole ju vastuolus korteriühistuseadusega?
Postitus Postitas MargusT » 25 Mai 2017 18:43
KÜS §2 ütleb selgelt, et korteriühistu on MTÜ, mille eesmärgiks on KO eseme osaks olevate asja mõtteliste osade majandamine. Seega muudes KO puudutavates küsimustes, saame lähtuda KOS-is või AÕS-s kirjas olevast.
Ja mis puudutab KOS §16´1 (Kaasomandi eseme ajakohastamine) sätestatut, siis KÜS-s on tavapärase valitsemise kohta olemas § 15´1 (Majandamiskulud) ja KOS-s §15 (Korteriomandi valitsemine).
Olen nõus sellega, et kui tegemist on küsimusega, mis läheb tavapärasest valitsemisest väljapoole, siis lahendatatkse küsimus KOS§16´1 kajastatud nõuete järgi, mis ütleb, et poolt peavad olema üle poolte kõigist häältest ja nendele peab kuuluma üle poole kaasomandist. Tavapärasest valitsemisest jäävad väljapoole erilised ja ajakohastavad tööd/tegemised.
Kokkuvõtvalt. Renoveerimistööde kontekstis olen sellega nõus, et kui maja renoveerimistööd lähevad suuremahuliseks ja tekib vajadus suure pangaleanu (enam kui ühe majandusaasta eelarvesumma) võtmiseks, mis aga ei kajastunud küsimuse esitanu küsimusest, siis tuleb lähtuda KOS §16´1 kirja pandust ja rakendada koosolekul tavapärasesmast rangemat hääletusnõuet. Ja siis ei räägi me enam ka korteriühistu üldkoosolekust, vaid korteriomanike koosolekust. Aga see hoopis teine teema, kus samuti palju erinevaid arusaamu ja tõlgendusi.
Aga väiksemahulised renoveerimistööd, mis jäävad tavapärase valitsemise piiresse saab korteriühistu üldkoosolek siiski vastu võtta lihthäälteenamusega.
Postitus Postitas henri0 » 25 Mai 2017 20:11
40% Kredexi meede ja pangalaen ei ole ju väikesemahuline renoveerimistöö?
Postitus Postitas MargusT » 25 Mai 2017 20:46
henri0 kirjutas: 40% Kredexi meede ja pangalaen ei ole ju väikesemahuline renoveerimistöö?
Kredexil ja pangal on toetuse ja laenu saamiseks seatud omad tingimused. Küsige järgi, järgige neid ja te ei eksi millegi vastu.
Postitus Postitas henri0 » 25 Mai 2017 21:09
Aitäh kõigile vastajaile!